Ο χώρος είναι νεόδμητος, καλαίσθητος, άνετος, πλήρως εξοπλισμένος και σε πολύ ήσυχο και λειτουργικό σημείο, κέντρο-απόκεντρο 5΄ από την πόλη με το αυτοκίνητο. Διαθέτει ευρύχωρο υπνοδωμάτιο με εξαιρετικά αναπαυτικό διπλό κρεβάτι, compact χώρο εστίασης (κουζίνα-τραπεζαρία) και μπάνιο (λίγο μικρότερο από όσο φαίνεται στις φωτογραφίες, κάποιος σε μέγεθος XL ίσως στριμωχτεί). Τα δύο μπαλκονάκια έχουν θέα στον κόλπο της Σούδας, δυστυχώς όμως επειδή δεν υπάρχουν τέντες δεν μπορεί κανείς να την απολαύσει μέχρι το απόγευμα. Στο σπίτι υπάρχει ό,τι θα μπορούσε να χρειαστεί κανείς για να περάσει απροβλημάτιστες διακοπές. Μοναδική παραφωνία το ψυγείο που του πήρε ένα 24ωρο να ανταποκριθεί! Η κα Κατερίνα είχε φροντίσει για όλα και ως οικοδέσποινα υπήρξε ο ορισμός της διακριτικότητας: στο τριήμερο της διαμονής μας τη συναντήσαμε μία φορά εντελώς τυχαία, παρότι διαμένει στο διπλανό διαμέρισμα!
-----------------------------------------------------------------
vfm: 4/5